《赠程君以忠杨君泰之》
元代·方回

程君骨骼鼎钟古，杨子精神霜月明。
学海一针元自正，词场百月不能鸣。
文潜雄浑开前路，无己深幽助晚成。
老我苦心知己解，相逢差足慰平生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。